CELEX: 32018R0549
Language: hu
Date: 2018-04-06 00:00:00
Title: A Bizottság (EU) 2018/549 végrehajtási rendelete (2018. április 6.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

9.4.2018   
            
            
               HU
            
            
               Az Európai Unió Hivatalos Lapja
            
            
               L 91/11
            
         A BIZOTTSÁG (EU) 2018/549 VÉGREHAJTÁSI RENDELETE
   (2018. április 6.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének e) pontjára,
   mivel:
   
               (1)
            
            
               A 2658/87/EGK rendelet létrehozta az áruk nómenklatúráját (a továbbiakban: a Kombinált Nómenklatúra vagy KN), amelyet az említett rendelet I. melléklete tartalmaz.
            
         
               (2)
            
            
               A Kombinált Nómenklatúra 17. árucsoportjához tartozó 6. kiegészítő megjegyzés meghatározza a 1702 60 80 és 1702 90 80 KN-alszámok alá tartozó „inulinszirup” fogalmát. Az inulinszirup olyan köztes termék, amelyet inulin vagy oligofruktóz hidrolízisével nyertek, és szárazanyagra számítva meghatározott mennyiségű fruktózt tartalmaz szabadon vagy szacharóz formájában.
            
         
               (3)
            
            
               A Bizottság kezdeményezésére a 2658/87/EGK rendelet 12. cikkének (3) bekezdése és az 1294/2013/EU európai parlamenti és tanácsi rendelet (2) 7. cikke a) pontjának ii. alpontja alapján a vámlaboratóriumok európai hálózatának 2. cselekvése (3) keretében sor került a cukor-és cukortartalmú termékekkel kapcsolatos 2016-os jártassági vizsgálatra (4). A vizsgálat kimutatta, hogy az uniós vámlaboratóriumok eltérően értelmezik a 17. árucsoporthoz tartozó 6. kiegészítő megjegyzésben szereplő „szabadon vagy szacharóz formájában” kifejezést.
            
         
               (4)
            
            
               Ezért a fenti kiegészítő megjegyzést pontosítani kell. A jelenlévő cukrok mennyiségét (szárazanyagtartalomban kifejezve) a rendelkezésre álló legpontosabb módszerrel, azaz a nagynyomású/-teljesítményű folyadék-kromatográfiás módszerrel kell meghatározni.
            
         
               (5)
            
            
               A jogbiztonság fenntartása céljából a kiegészítő megjegyzést módosítani kell a meglévő szöveg új bekezdéssel való kiegészítésével.
            
         
               (6)
            
            
               Annak érdekében, hogy a Kombinált Nómenklatúra értelmezése az 1702 60 80 és 1702 90 80 KN-alszámok szerinti inulinszirup tekintetében Unió-szerte egységes legyen, módosítani kell a Kombinált Nómenklatúra 17. árucsoportjához tartozó 6. kiegészítő megjegyzést.
            
         
               (7)
            
            
               A 2658/87/EGK rendelet I. mellékletét ezért ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2658/87/EGK rendelet I. mellékletében szereplő Kombinált Nómenklatúra Második részének 17. árucsoportjához tartozó 6. kiegészítő megjegyzés a következő bekezdéssel egészül ki:
   
      „A szabadon vagy szacharóz formájában lévő fruktóz mennyiségét a F + 0,5 S/0,95 képlet segítségével kell kiszámolni, ahol az F a fruktóztartalom, az S pedig a szacharóztartalom, a nagynyomású/-teljesítményű folyadék-kromatográfiás módszerben meghatározottak szerint”.
   
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. április 6-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 256., 1987.9.7., 1. o.
   
   
      (2)  Az Európai Parlament és a Tanács 1294/2013/EU rendelete (2013. december 11.) a 2014 és 2020 közötti időszakra szóló, európai uniós vámügyi cselekvési program (Vám 2020) létrehozásáról, valamint a 624/2007/EK határozat hatályon kívül helyezéséről (HL L 347., 2013.12.20., 209. o.).
   
      (3)  A 2. cselekvés fókuszában a vámlaboratóriumok összehasonlítása és módszereinek hitelesítése állt.
   
      (4)  A végleges jelentést az Európai Bizottság 2017. április 24-én adta ki és küldte meg a vámlaboratóriumok európai hálózatának.